text: елтай жетісу облысы ескелді ауданы, бақтыбай жолбарысұлы ауылдық округі құрамындағы ауыл. аудан орталығы қарабұлақ ауылынан қарай 19 км-дей жерде, қаратал өзенінің оң жағалауында, боз, селеу, ши, жусан өскен қоңыр топырақты құрғақ дала белдемінде орналасқан. 1999 жылы тұрғындар саны 1678 адам (827 ер адам және 851 әйел адам) болса, 2009 жылы 1860 адамды (920 ер адам және 940 әйел адам) құрады. 1963 жылы абай атындағы қой шаруашылығын құруға байланысты іргесі қаланған. 1997 жылы оның негізінде шаруа (фермер) қожалықтары құрылды. орта мектеп, дәрігерлік амбулатория, клуб, т.б. мекемелер бар. тұрғындары басқа елді мекендермен автомобиль жолы арқылы қатынасады.